b'\n_START_ARTICLE_\nMarie Fran\xc3\xa7ois Xavier Bichat\n_START_PARAGRAPH_\nMarie Fran\xc3\xa7ois Xavier Bichat, (Thoirette, 14. studenog 1771. \xe2\x80\x94 Pariz, 22. srpnja 1802., bio je francuski anatom._NEWLINE_Bichat je poslije studija u Montpellieru radio kao lije\xc4\x8dnik u H\xc3\xb4tel-Dieu u Lyonu i u\xc4\x8ditelj anatomije i patologije na istom mjestu. Iako je umro mlad, s 31 godinu, Bichat je ve\xc4\x87 bio poznat kao istaknut znanstvenik. Bichat je prou\xc4\x8davao \xc5\xbeivotne procese i gra\xc4\x91u tkiva i organa, upotrebljavaju\xc4\x87i tada\xc5\xa1nje nepotpune metode \xc5\xa1to je opisao u Anatomie g\xc3\xa9n\xc3\xa9rale (1801). I njegovo drugo djelo Recherches physiologiques sur la vie et la mort (1800.) imalo je veliki utjecaj na tada\xc5\xa1nju percepciju psihologije \xc5\xbeivota i smrti. Njegovo ime nalazi se na popisu 72 znanstvenika ugraviranih na Eifellovom tornju.'